દેશના સૌથી અમીર વ્યક્તિ મુકેશ અંબાણી હાલ પોતાની દીકરી ઇશાના લગ્નની તૈયારી કરી રહ્યા છે. સોમવારે મુકેશ અંબાણી લગ્નની પહેલી કંકોત્રી બદ્રીવિશાલને અર્પણ કરવા માટે ઉત્તરાખંડના બદ્રીનાથ મંદિરે પહોંચ્યા હતા. હાલ અહીં બરફવર્ષા ચાલી રહી હોવાથી મુકેશ અંબાણીઍ હેલિકોપ્ટરને મંદિરથી ઍક કિલોમીટર દૂર જ ઉતારવું પડ્યું હતું. અહીંથી ૧ કિલોમીટરનું અંતર તેમણે ચાલીને જ કાપ્યું હતું. મુકેશ અંબાણીઍ મંદિર પહોંચીને પોતાની દીકરી ઇશા અંબાણીના લગ્નની પહેલી કંકોત્રી ભગવાન બદ્રી વિશાલના ચરણોમાં અર્પિત કરી હતી અને ત્યારબાદ પૂજા પાઠ કર્યો હતો. મુકેશ અંબાણીઍ અહીં ૫૧ લાખ રૂપિયા દાનમાં પણ આપ્યા હતા. અહીં કંકોત્રી આપ્યા બાદ તેઅો કેદારનાથ જવા નીકળ્યા હતા. કેદારનાથ મંદિરમાં પણ અંબાણીઍ પૂજા કરી હતી. કેદારનાથ મંદિરમાં અંબાણીઍ ૧ કલાક વિતાવ્યો હતો. અહીં પણ મુકેશ અંબાણીઍ ૫૧ લાખનું દાન કર્યુ હતું અને ઇશાના લગ્નની કંકોત્રી કેદાર બાબાના મંદિરમાં મૂકી હતી.